procesaur/Wiki.mk huggingface dataset:
Сидарта

Сидарта (германски: ''Siddharthta'') - роман на германско-швајцарскиот писател Херман Хесе од 1922 година.
1 Содржина
Романот се состои од 12 глави, распоредени во два дела:''Прв дел'':
* Синот на браманот
* Кај шаманите
* Готама
* Будење
''Втор дел''* Камала
* Кај луѓето-деца
* Сансара
* На реката
* Сплаварот
* Синот
* Ом
* Говинда
2 Изданија на македонски јазик
Во 2008 година, романот „Сидарта“ бил објавен од издавачката куќа „Ѓурѓа“ во превод на Елена Николова.
Во 2010 година, романот „Сидарта“ бил објавен од издавачката куќа „Микена“ од Битола, во превод на Слободанка Поповска. Книгата била оздадена како дел од проектот „Превод на литературни дела од автори кои добиле Нобелова награда“, финансиран од Министерството за култура на Република Македонија. Романот, со обем од 124 страници и ги носи меѓународните ознаки ISBN 978-9989-55-262-5 и ISBN 978-9989-55-172-7. Книгата била испечатена во тираж од 1.000 примероци.
Министер без ресор

Министер без ресор — владин функционер кој не раководи со конкретно министерство или кој нема строго определени обврски. Ова место е вообичаено за држави каде на власт е коалициска влада, во која министерот иако нема ресор сепак неговиот глас се зема предвид при носење одлуки на Владата. Во држави каде има мнозинска влада или претседателски систем како на пример во САД, оваа функција е невообичаена.
Жак Анкетил

Жак Анкетил (|Jacques Anquetil), (Мон Сент-Ењан, – , ) – поранешен француски велосипедист во периодот од 1953 до 1969 година. Анкетил е петкратен победника на Тур де Франс, а двапати го освоил Џиро д’Италија. Со освојувањето на Вуелта а Еспања станал првиот возач кој ги освоил сите три гран тур трки. Бил исклучителен хронометраш, заради што го добил прекарот „Господин Хроно“. Девет пати ја освојувал трката Гран при на нациите, која била неофицијално светско првенство во возење на хронометар.
1 Поврзано
* Тур де Франс
* Џиро д’Италија
* Вуелта а Еспања
* Лиеж-Бастоњ-Лиеж
Лоран Фињон

Лоран Фињон (|Laurent Fignon), (, – , ) – поранешен француски професионален велосипедист во периодот 1982 до 1993 година. Роден е во северниот дел на Париз, се занимавал со фудбал, а пријателите го вовлекле во велосипедизмот. Професионалната кариера ја почнал во 1982 година, а веќе наредната го освоил Тур де Франс, а победил и во 1984 година. Во 1989 година го освоил Џиро д’Италија, а подоцна водел голема борба на Тур де Франс и изгубил од Грег Лемонд за 8 секунди, што е најмалата разлика во историјата на Тур де Франс. Двапати ја освоил трката Милано-Санремо, а по еднаш Флеш Валон и националното друмско првенство. Фињон во два наврати бил позитивен на допинг тест. Умрел од рак во 2010 година.
= Поврзано ==* Тур де Франс
* Џиро д’Италија
* Вуелта а Еспања
* Флеш Валон
Министер за здравство на Македонија

Министерот за Здравство — прв човек во Министерството за Здравство на Македонија, која институција била основана во 1991 година. Актуелен министер за Здравство е Азир Алиу.
= Список на министри =; Партија
#, Име(роден–починал), Слика, Мандат, Политичка припадност
1, Перко Колевски(1944–), 20 март 1991, 5 септември 1992, Експертска влада
2, Јован Тофоски(1940-2015), 5 септември 1992, 20 декември 1994, СДСМ
3, Илија Филипче(1946-), 20 декември 1994, 29 мај 1997, СПМ
4, Петар Илиоски(?), 29 мај 1997, 30 ноември 1998, СДСМ
5, Драган Данаиловски(?), 30 ноември 1998, мај 1999, ВМРО-ДПМНЕ
6, Петар Милошевски(1949-2015), мај 1999, 13 мај 2001, Либерална партија
7, Ѓорѓи Оровчанец(1951-), 13 мај 2001, 1 ноември 2002, Демократска алтернатива
8, Реџеп Селмани(?-, 1 ноември 2002, 15 ноември 2004, ДУИ
9, Владимир Димов(1956-), 15 ноември 2004, 27 август 2006, СДСМ
10, Имер Селмани(1968-), 27 август 2006, 27 јули 2008, ДПА
11, Бујар Османи(1979-), 27 јули 2008, 28 јули 2011, ДУИ
12, Никола Тодоров(1979-), 28 јули 2011, 1 јуни 2017, ВМРО-ДПМНЕ
13, Арбен Таравари(1973-), 1 јуни 2017, 29 октомври 2017, Алијанса за Албанците
14, Венко Филипче, 25 декември 2017, 16 јануари 2022, СДСМ
15, Беким Сали, 17 јануари 2022, 28 февруари 2023, Алтернатива
16, Фатмир Меџити, 28 февруари 2023, 9 февруари 2024, Алијанса за Албанците
17, Илир Демири, 10 февруари 2024, 23 јуни 2024, Алијанса за Албанците
18, Арбен Таравари, 23 јуни 2024, 15 мај 2025, Алијанса за Албанците
19, Азир Алиу, 9 јуни 2025, Тековен, Алијанса за Албанците
Рајан Гибонс (велосипедист)

Рајан Гибонс (|Ryan Gibbons; р. ) — јужноафрикански професионален друмски велосипедист, кој вози за UCI World Tour екипата .
Бил именуван во почетниот состав за Џиро д’Италија 2017.
1 Достигнувања
;2015
: 6. 94.7 Сајкл Челинџ
;2016
: 4. Национално хронометарско првенство
: 7. Копа Берноки
;2017
: 1. Краен пласман Тур де Лангкави
::1. Бодовен пласман
::1. Етапа 5
: 4. Национално друмско првенство
;2018
: 2. Национално хронометарско првенство
;2019
: 4. Голема океанска друмска трка „Кедел Еванс“
Мајкон Сисенандо

| birth_date =
| birth_place = Ново Амбурго, Бразил
| height =
| position = Right-back, Right wing-back
| currentclub =
| clubnumber =
| years1 = 2001–2004 |clubs1 = |caps1 = 56 |goals1 = 1
| years2 = 2004–2006 |clubs2 = |caps2 = 58 |goals2 = 5
| years3 = 2006–2012 |clubs3 = |caps3 = 177 |goals3 = 16
| years4 = 2012–2013 |clubs4 = |caps4 = 9 |goals4 = 0
| years5 = 2013–2016 |clubs5 = |caps5 = 59 |goals5 = 4
| nationalyears1 = 2001 |nationalteam1 = Бразил 20 |nationalcaps1 = 4 |nationalgoals1 = 0
| nationalyears2 = 2003–2014
|nationalteam2 = Бразил |nationalcaps2 = 76 |nationalgoals2 = 7
| pcupdate = 29 September 2016
| ntupdate =
Мајкон Даглас Сисинандо (роден на 26 јули 1981 година), познат како Маикон — бразилски фудбалер што настапува на позицијата десен бек. Моментално е без ангажман.
Мајкон ја започнал својата кариера во неговата родна земја во тимот на Крузеиро откако првично играл за Круциума како младо момче. Тој одиграл 56 пати за Крузеиро во периодот помеѓу 2001 и 2004 година и освоил една бразилската лига титула и неколку други домашни трофеи, пред да се пресели во Европа, каде потпишал за екипата на Монако. По две години во Франција, тој се преселил во Интер во 2006 година, каде што станал еден од клучните играчи во првиот тим, и му помогнал на Интер да ја освои Лигата на шампионите во 2010 година, како и четири пати италијанската Серија А, Светското клупско првенство и други домашни натпреварувања. Во август 2012 година, тој потпишал за Манчестер Сити, но откако не успеал да обезбеди стандардно место во тимот, се вратил во Италија каде потпишал за Рома.
Своето деби за бразилската репрезентација, Мајкон го направи во 2003 година и оттогаш ја претставувал неговата земја во 76 натпревари, постигнувајќи седум гола. Со Бразил, тој го освои КОНКАКАФ Златниот Куп, и има учествувано на три турнири на Копа Америка каде што во два наврати победил во 2004 и 2007. Тој исто така ја претставувал својата земја на две Светски првенства во 2010 и 2014 година каде што неговата репрезентација завршила како четврта. Тој исто така бил член на бразилскиот состав кој освоил два трофеја во Купот на Конфедерации во 2005 и 2009 година.
Реџеп Селмани

Реџеп Селмани — македонски лекар, професор и политичар од албанско потекло. Во периодот од 1 ноември 2002 до 15 ноември 2004 година бил Министер за здравство на Република Македонија.
1 Поврзано
* Министер за здравство на Република Македонија
Трихонида (езеро)

Трихонида (|Τριχωνίδα) - езеро во Грција, во округот Етолија-Акарнанија.
1 Местоположба
Трихонида е најголемото природно езеро во Грција. Се наоѓа на источниот дел на округот Етолија-Акарнанија, југоисточно од градот Агринион и северозападно од Нафпактос. Опфаќа површина од 98,6 км<sup>2</sup> со максимална должина од 19 км и максимална длабочина од 58 метри.
2 Особености
Пред милион години езерото било многу поголеми и го покривало средишниот дел на округот кој сега е рамница. Планините Панетолико се наоѓаат се наоѓаат северно и североисточно од езерото. Општинските единици кои го опкружуваат езерото се Термо, Макринеи, Аракинтос, Тестеис и Паравола. Околу езерото се наоѓаат прекрасни шуми јавори, борови и други дрвја. Езерото и околината се дом на повеќе од 200 видови птици. Тука се наоѓаат и села со земјоделско земјиште.
3 Галерија
4 Поврзано
* Список на езера во Грција
Василиј Баумгартен

Василиј Баумгартен (|Василий Фёдорович Баумгартен; во македонските извори наведуван и како: Вилјем Баумгартнер и Вилијам Баумгартнер; Петроград, Русија, 1879 - 1941) бил руски архитект, кој во 1920 г. се доселил во Белград, Кралство Југославија.
Проектирал објекти за потребите на војската, во рамките на Министерството за војската. Автор е на Офицерскиот дом во Скопје, изграден во периодот од 1925 во 1929 г., којшто се одликувал со еклектички руски декоративизам, но бил разурнат од скопскиот земјотрес во 1963 година. Во 1930 г. ја напуштил војската и се занимавал со проектирање објекти од општествен карактер, како што се Хипотекарната банка и Рускиот дом во Белград.
Воислав Шешељ

Воислав Шешељ ( во ) — српски политичар, правник, и писател. Тој е основач и претседател на крајно десничарската Српска радикална партија (СРП) од нејзиното формирање во 1991. Бил пратеник во српското собрание повеќе од десет години и четири пати се кандидирал за претседател на Србија. Во периодот 1996–1998 бил претседател на советот на општина Земун, а во периодот 1998–2000 бил вицепремиер на српската влада. Шешељ своеволно се предал на Хашкиот трибунал во февруари 2003 за судење против обвинувањата за злосторства против човештвото и прекршување на правилата на војување за време на војната во Југославија, но неговото судење почнало дури во ноември 2007. Судскиот процес бил контроверзен: Шешељ штрајкувал со глад еден месец поради тоа што судот го одбил неговото барање да се брани без адвокат, потоа ги навредувал судиите и обвинителите за време на рочиштата, го откривал идентитетот на некои од заштитените сведоци, а не повикал ниту еден сведок да сведочи во негова одбрана.
По речиси 11 години минати во затворот во Шевенинген тој во ноември 2014 бил пуштен на слобода поради нарушеното здравје и се вратил во Србија. Судот во март 2016 донел ослободителна пресуда во негово отсуство. Шешељ себеси и поддржувачите на својата партија ги опишува како „шовинисти кои мразат Хрвати“. Паравоената формација „Бели орли“ која била обвинета за воени злосторства против Хрватите за време на војната во Босна и Херцеговина била поврзана со партијата на Шешељ. Шешељ го поддржувал Слободан Милошевиќ во раните 1990-ти, а во 1998 станал вицепремиер во „владата на национално единство“ која учествувала во Косовската војна. Шешељ се залагал „голема Србија“, држава која би ја опфаќала целата територија на СФР Југославија без Словенија и северните делови од Хрватска. Тој има напишано околу 200 книги кои го содржат неговите политички размислувања и интервјуа.
Ивица Дачиќ

Ивица Дачиќ ( во ) — српски политичар и претседател на Социјалистичката партија на Србија, кој извршувал повеќе високи функции во српската влада. Дачиќ бил министер за внатрешни работи во периодот 2008–2012, а потоа истовремено ги извршувал функциите премиер и министер за полиција до 2014 година. Во периодот 2014–2017 година, тој бил министер за надворешни работи и заменик премиер, а по започнување на претседателскиот мандат на Александар Вучиќ во 2017 година, Дачиќ повторно ја преземал премиерската положба. Во периодот 1999–2000 година, тој бил претседател на КК Партизан.
Дачиќ дипломирал на универзитетот во Белград во 1989 година, а во 1991 година, тој се приклучил на Социјалистичката партија. Дачиќ брзо напредувал во партиската хиерархија, па така во 1992 година, тој станал портпарол на партијата. Тој многу се угледувал на српскиот претседател и водач на социјалистите, Слободан Милошевиќ, па така се здобил со прекарот „малиот Слобо“. По симнувањето од власт на Милошевиќ на 5 октомври 2000 година, Дачиќ станал член на претседателството на партијата, а по смртта на Милошевиќ во 2006 година, и водач на социјалистите. Дачиќ работел на реформирање на партијата од националистичка во про-ЕУ ориентирана. Оженет е со Сања со која има две деца. Зборува руски и англиски јазик.
Студентски дом „Гоце Делчев“

Студентски дом „Гоце Делчев“ — студентски дом во Скопје. Градбата е дело на архитектот Георги Константиновски. Објектот има капацитет за вдомување на 1200 студенти.
1 Историја
На 13 ноември 1969, на денот на ослободувањето на Скопје, започнала изградбата на Студенскиот дом во населбата Тафталиџе. Објектот бил проектиран со 4 блокови за 300 студенти во еден станбен блок. Во нив, собите се поделени на еднокреветни, двокреветни и брачни соби. Освен сместувачки капацитет, домот е изграден со простор наменет за спортски игралишта, библиотека, кујна и парк за одмор и рекреација.
2 Архитектура
Во текот на обновата на Скопје по земјотресот во 1963 година, архитектурата била во подем. Особено популарен стил во овој период бил модернизмот, со посебен осврт на бетонскиот брутализам, стил карактеристичен по тоа што се одразува со геометриски теми и груб бетон. Посебниот изглед на студентскиот дом го прикажува животот на студентите со посебни драматични детали и одлики.
Споменик „Ослободители на Скопје“

Споменик „Ослободители на Скопје“ — споменик посветен на ослободителите на Скопје, кој се наоѓа пред зградата на Владата на Македонија. Споменикот бил изграден во 1955 година. Автор на споменикот е вајарот Иван Мирковиќ.
1 Заднина
Уште во текот на борбите за Штип и Велес, Главниот штаб на Народноослободителната војска и партизанските одреди на Македонија осмислил план за концентричен напад на Скопје. За ослободување на Скопје биле предвидени 42. дивизија, 50. дивизија и 16. бригада на Кумановската дивизија. Во градот во тоа време биле сместени 22. германска дивизија и 47. полк на северната и источната страна и делови на 65. полк на јужната страна на градот.
Нападот на надворешната одбрана на Скопје започнал на 11 ноември кога бил скршен германскиот отпор кај Катланово и селото Лисиче. На 12 ноември, баталјоните 3. и 12. бригада влегле во градот, а во ноќта 12/13 ноември (до пладне), заедно со ударните групи од градот, во уличните борби ја совладале германската одбрана и извршиле ликвидација на последните упоришта во Офицерскиот дом, Народната банка и Железничката саница. Во понатамошните борби до 16 часот бил ослободен целиот град; останала само мала група на 40 Германци кои биле убиени во ноќта 13/14 ноември во зградата на Учителската школа.
2 Опис на споменикот
Споменичната композиција се состои од 7 бронзени скулптури во борбени пози против непријателот:
* борец на чело на композицијата кој со пушка во рака ги охрабрува борците на јуриш
* жена во одлучен став со пушка во раце
* дете со мало огнено оружје
* борец кој се едната рака придржува ранет другар, а со другата фрла бомба
* борец во умирање кој со своите последни сили го држи знамето
* младинец кој извлегува оружје од појасот и се спрема за напад
Скулптурите се изработени во натприродна големина и се поставени на ниско постолје.
3 Галерија
Богдан Несторовиќ

Богдан Несторовиќ (|Богдан Несторовић; во — во ) — српски архитект.
1 Животопис
Дипломирал на Архитектонскиот отсек на Техничкиот факултет во Белград во 1923 година. По дипломирањето бил на усовршување две години на Школата за фини уметности во Париз (1923-1925). Се вработил во архитектонското биро „Архитект“, каде што останал на работа до 1930 година. Од 1930 година до пензионирањето бил наставник на Архитектонскиот факултет во Белград, каде што го предавал предметот „Проектирање на станбени згради и науката за стиловите“. Оставил обемни научно-истражувачки трудови, посебно во областа на историјата на архитектурата и домувањето. Се јавува и како автор на поголем број станбени и општествени објекти.
2 Градби
Во Македонија според неговите проекти биле изградени следниве објекти:
* 1929: Природонаучен музеј
* 1932: Народна банка во Битола
* 1933: Народна банка во Скопје (разурната од Скопскиот земјотрес)
Драго Иблер

Драго Иблер (|Drago Ibler; во — во ) — хрватски архитект, универзитетски професор и архитектонски теоретичар.
1 Животопис
Дипломирал на Високата техничка школа во Дрезден во 1921 година. По 1921 година, заминал во Париз и се приклучил на групата архитекти од кругот на Ле Корбизје и списанието „Нов дух“ (''L'Esprit Nouveau''), а подоцна ги продолжил студиите на Државната уметничка академија во Берлин (1922-1924) и работел во ателјето на германскиот архитект Ханс Пелциг.
По студиите и усовршувањето, Иблер ја проектирал зградата на Заводот за осигурување на работници (1923), прв проект на модерна функционалистичка архитектура во тогашниот Загреб и Кралството Југославија. Потоа со загрепските колеги и истомисленици (Драго Галиќ, Младем Каузлариќ, Стјепан Планиќ и други) работел на основањето на т.н. Загрепска школа, неформална група на архитекти, застапници на модернистичкиот правец во архитектура, кои сакале радикално да прекинат со сите непотребни традиционални работи (украси, фасади).
Неговиот социјален и општествен ангажман, го довел со раководната позиција на „Групата на Земјата“, која ја основал со истомислениците во 1929 година во Загреб. Во исто време Иблер работел како архитект на бројни конкурси, ама не успевал, бидејќи во повеќето случаи бил одбиван. Еден дел од одбиените работи биле поради конзервативната средина, која не можела да ги прифати новите модернистички (и пуристички) сфаќања на архитектонски убавини, а дел и поради очигледното лево политичко сфаќање, кое се гледало од јавните настапи на „Групата на Земјата“. Но, Иблер не бил без приходи, остварил проекти за бројни помали приватни вили во Загреб, Корчула, неколку индустриски објекти и зградата на Окружниот уред за осигурување во Скопје (1932.), во која по првпат употребил некои нови идеи на Ле Корбизје, помеѓу кои и неговите лентовидни прозорци.
Од 1926 година, Иблер работел како професор на Загрепската академија за ликовни уметности, на основаниот оддел за архитектура, кој работел до 1941 година. После тоа, Иблер работел на Женевскиот универзитет како професор за архитектура. По завршувањето на Втората светска војна се вратил во Загреб и повторно работел на академијата. По војната ги ублажил своите радикални и пуристички сфаќање за чистотата на модерната архитектура, така што неговите повоени дела имаат и чисто декоративни или скулптурални додатоци. Работел многу, ама многу од тоа останало само на хартија како проектот за Белградската опера (1948), зградата на југословенската амбасада во Москва (1959), Титовата загрепска резиденција (1961-1964). Покрај неостварените, имало многу остварени проекти како станбени згради во Загреп. Меѓу нив е неговиот „Дрвен облакодер“ (1958).
Загинал во сообраќајна несреќа во 1964 година кај Ново Место.
2 Значајни дела
* зграда на Заводот за осигурување на работниците во Загреб (1923)
* зграда на Заводот за работничко осигурување во Мостар (1930, денес Здравствен дом)
* зграда на Заводот за осигурување на работниците во Скопје (1932)
* Дрвен облакодер во Загреб (1958)
Бојан Кркиќ

Бојан Кркиќ Перес (;; (роден на 28 август 1990 година), познат како Бојан, е шпански професионален фудбалер кој моментално настапува како позејмен играч во шпанскиот Алавес, како позејмен играч од Стоук Сити.
Бојан ја започнал својата кариера во Барселона каде што напредувал преку младите категории во познатата академија на Барселона Ла Масија. Поради неговиот ветувачки напредок во младите категории, тој го направил своето деби за првиот тим на Барселона на возраст од 17 години и 19 дена, со што го срушил рекордот на Лионел Меси. Во неговата деби сезона во Ла Лига 2007-08 година, тој постигнал 12 гола на 48 натпревари. Севкупно, тој поминал четири сезони на Камп Ноу, постигнувајќи 41 гол во 162 натпревари пред да биде продаден во јули 2011 година на италијанската Рома за сума од 12 милиони евра. Неговиот престој во Рим се сведувал на 7 гола на 37 настапи во сезоната 2011-12, каде што потоа ја сменил средината и заминал во Милан како позејмен играч од Рома. Во дресот на Милан тој постигна три гола во 27 натпревари.
Рома не ја искористила опцијата да го доплати трансферот на Бојан за дополнителни 28 милиони евра па така, Барселона повторно го потпишал за 13 милиони евра. Тој повторно бил пратен на позајмица во холандсксиот гигант Ајакс каде што помогнал да ја освојат титулата. Во јули 2014 година, Бојан се приклучил англискиот клуб Стоук Сити за 1,8 милиони евра. За две и пол сезони поминати во Стоук, тој одиграл 52 натпревари и постигнал 12 голови, но во јануарскиот преоден рок во 2017 година, тој бил позејмен на германскиот Мајнц, каде што одиграл 9 натпревари и постигна еден гол.
Со младата репрезентација на Шпанија до 17 години, тој го освоил Европското првенство првенство за фудбалери под 17 години и Европското првенство за фудбалери под 21 година. За сениорскиот состав на Шпанија тој настапи само еднаш во 2008 година. Исто така, тој ја претставуваше фудбалската репрезентација на Каталонија со седум настапи и 6 голови од 2007 година.
0.1 Рани години
Бојан е роден во Линјола, Леида, Каталонија, од татко Србин, Бојан Кркиќ Сениор, кој исто така бил професионален фудбалер, настапувајќи за ОФК Београд, и мајка Шпанка, Марија Луиза Перес, Тој настапувал во академијата на Барселона Ла Масија од 1999 до 2006 година. Како брз напаѓач со доста значајни дриблинзи и вештини, било објавено дека тој постигнал повеќе од 900 голови за различни младински категории на Барселона, откако се приклучил на клубот на осум-годишна возраст. Потоа тој играл за Барселона Б тимот, додека професионален договор со првиот тим на Барселона потпишал на 17 годишна возраст. Бојан го одиграл својот прв натпревар за Барселона на 24 април 2007 година, постигнувајќи гол во пријателскиот натпревар против египетскиот клуб Ал Ахли Кометал.
1 Наводи
******
Лауренс де Плус

Лауренс де Плус (|Laurens De Plus; р. ) — белгиски професионален друмски велосипедист, кој вози за UCI World Tour екипата .
Бил именуван во почетниот состав за Џиро д’Италија 2017. Во јули 2019 година бил вклучен во почетниот состав за Тур де Франс 2019. Тој е постар брат на велосипедистот Јаспер де Плус.
1 Достигнувања
;2013
: 5. Краен пласман Ен’Тернасионал-Рон Алп-Валромеј Тур
: 7. Ла Филип Жилбер јуниори
: 8. Краен пласман Џиро дела Луниџана
;2015
: 1. Гент-Стаден
: 2. Краен пласман Ронде де л’Изар
::1. Бодовен пласман
::1. Пласман за млад возач
: 2. Краен пласман Џиро дела Вале д’Аоста
::1. Бодовен пласман
::1. Етапа 1
: 4. Краен пласман ГП Присниц спа
: 4. Копа деи Лаги-Трофео Алмар
: 5. Флеш Арденес
: 6. Краен пласман Тур Алзас
: 8. Краен пласман Тур де л’Авенир
;2017
: 3. Краен пласман Стер ЗЛМ Тур
: 10. Брабантсе Пејл
;2018
: 1. Светско првенство во екипен хронометар
: 4. Национално хронометарско првенство
: 8. Краен пласман Трка околу Калифорнија
;2019
: 1. Краен пласман БинкБенк Тур
: 1. Етапа 2 (ТТТ) Тур де Франс
: 9. Краен пласман Трка ОАЕ
::1. Етапа 1 (ТТТ)
;2021
: 10. ГП Мигел Индураин
1.1 Распоред на резултатите на големите трки
Голема трка, 2017, 2018, 2019
Џиро, 24, —, СО
Тур, —, —, 23
Вуелта, —, СО, —
СО = се откажал; — = не учествувал
Диоклецијанов прозорец

Диоклецијанов прозорец, познат и како термален прозорец — голем полукружен прозорец, карактеристичен за масивните јавни бањи (''терми'') во Стариот Рим. Во поново време, овој вид на прозорец е делумно заживеан од страна на некои неокласични архитекти.
1 Називи
Диоклецијановите прозорци се именувани по прозорците кои се среќаваат на Диоклецијановите бањи во Рим од 302 година (На местото на термите денес се наоѓа црквата Пресвета Богородица дегли Ангели е деи Мартири.). Описниот назив „термален прозорец“ исто така произлегува од неговата поврзаност со Диоклецијановите терми.
2 Опис
Диоклецијановите прозорци се големи сегментни засводени прозорци (или други отвори) коишто обично се поделени на три дела (прозорски прегради) со вертикални шпросни. Средната преграда е често поширока од страничните.
3 Влијание
Овој вид на прозорец бил заживеан и применет во Италија во 16 век, особено од Андреја Паладио. Паладио и другите архитекти во нивните градби вклучувале продолжен Диоклецијанов прозорец во облик на засводена средна преграда, придружена од потесни квадратни отвори. Оваа комбинација станала позната како Паладијански или венецијански прозорец.
Диоклецијановите прозорци имале многу поголема примена во раниот 18 век од страна на англискиот архитект Ричард Бојл, кој бил еден од зачетниците на англискиот Паладијански стил, како и од неговите следбеници.
Диоклецијановите прозорци продолжиле повремено да се користат во големите јавни градби како елемент на различните правци во склоп на неокласичната архитектура, вклучувајќи го движењето Бозар (1880-1920).
4 Поврзано
* Диоклецијанови бањи
* Неокласична архитектура
* Паладијанска архитектура
Дланка (мерка)

Дланка — често употребувана мерка во градежништвото во минатото. Нејзината големина е одредена од широчината на дланката, без палецот, и како таква претставува клучна единица во формирањето на сите антропоморфни мерки, особено на аршинот.
1 Поврзано
* Раст или човеков бој
* Чекор
* Аршин
* Лакот
* Стапка
* Педа
* Палец
* Прст
* Пасус
Педологија

Педологијата (од грч. ''педон'' = почва, земја) е научна дисциплина што ги изучува почвите во природни услови. Ова е една од двете главни гранки на науката за почвите (другата е едафологијата). Педологијата се занимава со почвообразувањето (педогенеза), почвената морфологија, класификацијата на почвите и со нивната географска распределеност.
1 Поврзано
* Едафологија
* Класификација на почвите
Фасада

Фасада  - генерално надворешна страна на градба, обично, но не и секогаш, предната страна. Тоа е странски збор, доаѓа од францускиот збор ''facade'', што значи фронтално или „лице“.
Во архитектурата, фасада на зградата често е најважниот аспект од дизајнерска точка, како што тоа го поставува тонот за остатокот на зградата. Од инженерски аспект на градба, фасадата е исто така од голема важност поради нејзиното влијание на енергетската ефикасност. Кај историските фасади, многу локални прописи или други закони во голема мера можат да ги ограничат или дури и да ги забранат нивните промени.
1 Потекло на поимот
Зборот доаѓа од францускиот збор ''фасада'', кој пак од своја страна, доаѓа од италијанскиот ''facciata'', од ''faccia'' што значи лице, а на крајот истиот потекнува од посткласичниот латински збор ''facia''. Најраната употреба во англискиот јазик забележана од Оксфордскиот англиски речник е во 1656 година.
2 Џорџијански фасади надградувани на постојни згради
Тоа е прилично често во џорџијанскиот период за да на постоечките куќи во англиските градови им се дадат модерни нови фасади. На пример, во градот Бат, Банч оф Грејпс во улицата Вестгејт изгледа како џорџијанска зграда, но тоа е само надворешен изглед, некои од внатрешните простории сè уште имаат јакобински гипсени тавани.
3 Фасади на висококатници
Во модерните многукатни згради, надворешните ѕидови често се обесени на спратните бетонски плочи. Кај нив од особена важност е заштитата од пожар меѓу соседни згради, при што голема улога има фасадата.
4 Филмски сетови и тематски паркови
На филмските сетови и повеќето тематски атракции, најголемиот број од зградите се само фасади кои се далеку поевтини од вистински згради. На снимање, тие едноставно се држат од позади со потребни елементи, а понекогаш има и кутии за глумците за потребите на снимање. Тематските паркови често имаат надворешна декорација соодветна на внатрешноста.
5 Галерија
МАРХ

МАРХ — мрежен портал посветен на промоција на македонската архитектура пред пошироката јавност, преку минатите и денешните реализации, проекти, концепти, идеи.
1 Почетоци
Официјално страницата е промовирана и пуштена во сообраќај за пошироката јавност на 24 ноември 2014 година. Започнува со 10 категории, хронолошки обидувајќи се да ги селектира објавите низ периоди и пресеци. Запознавањето на домашната јавност со сопствената архитектонска сцена е предизвикот на страницата. МАРХ предизвика внимание, бидејќи е единствен концепт на страна која се занимава единствено со домашната архитектонска сцена, презентирајќи ги оригинално проектите, оставајќи им простор на архитектите сами да одлучат како ќе го презентираат проектот. На тој начин создава архива на оригинални мисли, без непотребна продукција.
2 Екипа
Во почетоците мрежното место МАРХ е водена од основачот Филип Конески, за по некое време да му се придружат Борис Јурмовски и Мартин Ефремовски. Со зголемувањето на содржината се јавува потреба од млади соработници студенти и се распишува конкурс за соработници. Пријавени се поголем број студенти од државните и приватните факултети, при што се избираат петорица. Избраните соработници се: Софија Стојаноска, Моника Крстевска, Ноеми Чаусидис, Антонио Груевски и Љубен Трајаноски.
Раст (мерка)

Раст или човеков бој многу често се јавувал како мерка во одредувањето на висината на зградите, особено во Македонија, Србија и Босна. Големината на растот изнесува 6 стапки или 4 лакоти. Уште поприменувана мерка во оваа смисла е дофат, што претставува висина на човекот со крената рака и испружена дланка.
1 Поврзано
* Чекор
* Аршин
* Лакот
* Стапка
* Дланка
* Педа
* Палец
* Прст
* Пасус
Вик (клисура)

Вик или Викос (|Φαράγγι του Βίκου) — длабока клисура во Пинд, во областа Епир. Се наоѓа на јужната страна на планината Тимфи и е со должина од околу 20 км, променлива длабочина од 450 до 1 600 м, како и ширина од 400 м до само неколку метри во најтесниот дел Името потекнува од словенскиот поим ''вик'', што се однесува на одекот што се слуша кога некој вика.
Се смета за најдлабока клисура или кањон на светот според Гинисовата книга на рекорди.
Клисурата се наоѓа во централниот дел на Националниот парк Вик-Војуша во областа Загори. Започнува меѓу селата Горно Маало, маало на блиското село Везица (Вица), денес Монодрендри и Кукули, и завршува во близина на селото Високо (Вицико, Викос).
Низ клисурата тече Водоматица, една од притоките на реката Војуша.
Чекор (мерка)

Чекор — прамерка за одмерување на должини и растојанија. Должината на чекорот е околу 75 cm и се изразува како збир на стапка и лакот, што не претставува случајност, туку стара метролошка верижност на основните антропометриски единици.
1 Поврзано
* Раст или човеков бој
* Аршин
* Лакот
* Стапка
* Дланка
* Педа
* Палец
* Прст
* Пасус
Пределна архитектура

Пределна архитектура или пејзажна архитектура — засебна научна дисциплина која се занимава со проектирање на отворени јавни и приватни површини, знаменитости и структури. Целта е да се постигнат специфични социјални и естетски ефекти во животната средина Тоа подразбира систематска анализа на постојните социјални, еколошки и почвени состојби и процеси во пределот и осмислување интервенции кои ќе доведат до посакуваниот резултат. Професијата вклучува пределно уредување, просторно планирање, обновување и одржување на животната средина; планирање на паркови и рекреативни содржини и планирање на зелена инфраструктура. Покрај јавните површини, исто така се занимава со проектирање на приватни градини. Лицата кои се занимаваат со оваа професија се нарекуваат пределни архитекти.
Во Македонија многу често за пределна архитектура погрешно се користи терминот хортикултура, кој всушност претставува растително производство.
1 Дефиниција
Ова е меѓудисциплинска наука, која вклучува аспекти на ботаника, хортикултура, ликовна уметност, архитектура, индустриски дизајн, педологија, животна средина, географија, и екологија. Големината на проектите во пределната архитектура значително се разликува, од создавање на јавни паркови, до планирање на кампуси, дизајн на приватни градини, дизајн на урбана инфраструктура, како и санација на деградирани предели како што се напуштени рудници или депонии. Обликување на пределот се состои од дизајн на цврсти елементи (поплочувања, потпорни ѕидови) и дизајн на меки елементи (вегетација).
2 Професија
Во многу земји, постојат професионални институции (комори), кои се состојат од членови на стручната заедница, со цел да се заштити и унапреди професијата. Меѓу другото, овие комори ја регулираат работата на пределните архитекти и издаваат овластувања за нивното професионално работење. Стандардите и легислативата според кои работат овие институции се разликува во зависност од земјата. Во некои земји, вклучувајќи ја и Македонија, има многу мало или никакво регулирање. Во Европа, Северна Америка, делови од Јужна Америка, Австралија и Нов Зеланд, пределната архитектура е регулирана професија.
3 Поврзано
* Животна средина
* Хортикултура
Ѓорѓи Наумов

:''За македонскиот политичар и министер, видете Ѓорѓи Наумов (политичар)''
Ѓорѓи Наумов – Шоферо ( во — во ) — македонски комунист, борец за слобода на Македонија, револуционер и учесник во НОВ.
1 Биографија
По професија бил автомеханичар. Заедно со својот брат Стив Наумов, се вклучил во комунистичкото движење пред Втората светска војна. Непосредно пред окупацијата на Македонија во април 1941 година, станал член на КПЈ. Бил еден од главните организатори на антифашистичката борба во Битола и Битолско. Заради тоа, како и поради своето војничко искуство, бил поставен за командир на Првиот битолски партизански одред „Пелистер“, формиран на 22 април 1942 година. Набрзо, на почетокот на мај, во близина на селото Лавци, бил заробен од бугарската војска и полиција. Бил подложен на долготрајна и жестока тортура. Откако бил осуден на смрт со бесење од битолскиот окупаторски суд, казната му била извршена во скопскиот затвор на 21 јули 1942 година.
Во негова чест, Средното техничко училиште во Битола го носи неговото име.
2 Поврзано
* Стив Наумов
* Стојан Донски (прадедо на Стив и Ѓорѓи)
Ципријан Норвид

Ципријан Камил Норвид, |Cyprian Kamil Norwid (24 септември 1821 &ndash; 23 мај 1883), е полски поет, драматург, сликар и вајар. Роден е во мазовското село Ласково-Глухи, близу Варшава.
Норвид е сметан за дел од втората генерација романтичари. Неговиот живот бил исполнет со многубројни трагични настани. Се соочувал со здравствени проблеми, невозвратена љубов, остри критики за неговите дела и сè поголема изолација од општеството. Скоро целиот свој живот го поминал надвор од Полска, особено во Лондон и во Париз, каде и умира.
Паневропски коридор VIII

Паневропски коридор VIII — еден од десетте паневропски сообраќајни коридори, и го поврзува Јадранско Море со Црно Море преку Албанија, Македонија и Бугарија.
1 Траса
Основната траса на паневропскиот коридор VIII е: Бари – Драч – Тирана – Елбасан – Струга – Кичево – Гостивар – Тетово – Скопје – Куманово – Крива Паланка – Ќустендил – Софија – Пловдив – Бургас – Варна.
2 Должина
Вкупната должина на Паневропскиот коридор VIII изнесува помеѓу 1220 и 1350 км, во зависност од специфичните особености на неговите патни и железнички траси. Преку територијата на Бугарија поминуваат 631 км патишта, а веќе изградениот железнички дел е 747 км. Околу 52% од патната инфраструктура и над 55% од железничката инфраструктура на коридорот се на бугарска територија. Тие се изградени и се во експлоатација. Единствениот неизграден бугарски дел по должината на коридорот е железничката линија од железничка станица Ѓуешево до бугарско - македонската граница, во должина од околу 2,5 км.
2.1 Железници
Состојбата на сообраќајната инфраструктура по должината на коридорот е добра и непрекинато се осовременува, но железничките врски меѓу земјите не се изградени. Во тек е изградбата на линија Бељаковце - Крива Паланка - Ѓуешево помеѓу Македонија и Бугарија, како и таа меѓу Елбасан и Струга од албанска територија, која што е завршена на потегот од Елбасан до Поградец.
3 Наводи
Автопатишта во Бугарија

Автопатите во Бугарија се специјално изградени и означени патишта за движење само на моторни возила со високи скорости. Тие поседуваат самостојни платна за движење во секоја правец со разделителна ивица меѓу нив, како секое платно е со најмало две ленти за движење и со специјална лента за аварийно запирање; пресичат се со други патишта само на одделни нивоа, имаат безбедносни огради и одморалишни места.
Предвидените за градење автопати во Бугарија се 9 на број и имаат општа должина од околу 1370 км. Приблизителната должина на завршените и пуснати во користење автопати кон есента на 2016 година е 776,87 км. Највисоката скорост за движење по нив е ограничена до 140 км/ч.
1 Врски кон соседи
1.1 Република Македонија
Кон 2016 година Република Македонија и Република Бугарија не планираат автомагистрална врска помежду си. Во Македонија се проектира градење на „експресен пат“ по трасето на Паневропски транспортен коридор 8 од Куманово до границата при Деве баир со две активни и две застани ленти, ширина 12,5 m и максимална скорост до 100 и 110 км/ч. Во „Национална програма за развој: Бугарија 2020“, прифатена през 2012 година и актуализирана през 2014 година, присуствува само постројаване на скоростен пат од Дупница до Гюешево (като продолжување на Скоростен пат „Рила“). Тоа не е меѓу приоритетите за периоди 2015 – 2017 г.
1.2 Србија
Автопат Софија-Калотина ќе се изградува најрано през 2016 г. Проектот предвидува да бидат построени Западната дъга на СОП, Северна скоростна тангента и участък од автопат Софија-Калотина до ГКПП Калотина, каде што ќе се поврзе со проектираната српска магистрала А4, со паневропските коридори 4 и 10 и Европски пат Е80. Од српска страна по проект магистралата од Ниш до бугарската граница при ГКПП Калотина мораше да е готова през 2015 г., но поради задоцнуваниот во строителството е поверојатно да биде изцяло готова през 2016 или 2017 г.
1.3 Грција
автопат „Струма“ ќе се поврзе при ГКПП Кулата-Промахон со грчкиот автопат А25 (Промахон-магистрала А2), којашто кон 25 август 2015 г. не се строи. Врската е дел од Паневропски транспортен коридор 4 и Европски пат Е79. Построено е продолжување на автопат „Марица“ кон грчката граница при Свиленград.
1.4 Турција
Автопат „Марица“ поврзува при ГКПП Капитан Андреево-Капикуле со турскиот автопат О-3 (Истанбул-Одрин). Врската е дел од паневропски транспортен коридори 4 и 10 и Европски пат Е80.
1.5 Романија
Кон 2016 г. Романија нема трајно установени планови за построяване на магистрални врски со Бугарија, додека Бугарија започнува проектирањето на Автопат „Велико Трново - Русе“. Останатите главни правци меѓу двата страни през Дунав мост 2, Шумен-Русе и Варна-Констанца изгледа ќе бидат проширени и модернизирани како брзи патишта со пропусливост, доближувајќи се до магистралната.
Прут

Прут — река во источна Европа со должина од 953 километри. Дел од реката тече по границата на Романија со Украина и Молдавија. Прут извира од источните падини на планината Говерла, во состав на Карпатите во Украина. Реката тече југоисточно и се влева во Дунав близу селото Ѓурѓулешт во Молдавија. Хидрографскиот басен на реката е 27,500 км<sup>2</sup> од кои 10,990 км<sup>2</sup> се во Романија а 7,790 км<sup>2</sup> во Молдавија. Најголем град по течението на Прут е Черновци. 695 километри од вкупната должина на реката ја оформуваат романско-молдавската граница.
Една од позначајните битки во Руско-турската војна (1710-1711) се одиграла на реката Прут, кога руската војска предводена од Петар Велики и Борис Шереметјев се здружила со молдавскиот владетел Димитрие Кантемир да се бори против османлиската војска предводена од големиот везир Мехмед паша. Војниците на Петар биле на западниот, а војниците на Шереметјев на источниот брег на реката. Османлиите прво ги поразиле четите на Шереметјев, кој се повлекол на другиот брег и со Петар поставиле одбрана, која набргу била совладана од турскиот аскер. Две дена потоа бил потпишан договорот од Прут со кој бил означен крајот на војната. Русија требало да ги врати териториите околу Азовско Море, а Димитрие Кантемир по поразот побегнал во Москва.
1 Галерија
2 Наводи
* Administrația Națională Apelor Române - Cadastrul Apelor - București
* Institutul de Meteorologie și Hidrologie - Rîurile României - București 1971
Европско првенство во фудбал 2004

Европско првенство во фудбал 2004 или скратено Евро 2004 — е 12-тото издание на европските првенства во фудбал организирано од страна на УЕФА. Завршниот турнир бил за првпат органиизиран во Португалија, од 12 јуни - 4 јули 2004 година, по нивната кандидатура која била избрана на 12 октомври 1999 година, во конкуренција на Шпанија и Австрија / Унгарија..Вкупно триесет и еден натпревар се одиграле на десет локации во осум градови - Авеиро, Брага, Коимбра, Гуимареш, Фаро / Лоле, Леирија, Лисабон и Порто
Како и на Еуро 1996 и Еуро 2000 изданијата, на завршниот турнир се натпреваруваа 16 екипи - домаќините плус 15 екипи кои успешно ги совладаа квалификациите за Еуро 2004, кој започнале во септември 2002 година. Фудбалската репрезентација на Летонија за првпат обезбеди учество на еден голем турнир елиминирајќи ја Турција во квалификациите, односно баражот, додека Грција се врати на Европските првенства по 24 години.
Турнирот бил полн со изненадувања и импресии: репрезентациите на Германија,Шпанија и Италија биле елиминирани во групната фаза, додека репрезентацијата на Франција, (бранителите на првенството), биле поразени во четврт-финалето од Грција.Португалската репрезентација закрепна од поразот на отворањето на првенството против Грција, и од натпревар во натпревар беа се посилни, елиминирајќи ја Англија и Холандија на патот до финалето. За првпат на еден голем фудбалски турнир, учесниците на последниот натпревар беа истите тимови како на првиот натпревар. Португалија била поразена од Грција, со голот на Ангелос Харистеас. Триумфот на Грција бил неочекуван, со оглед на тоа дека тие учествувале до тогаш само на две други големи првенства, Еуро 1980 и Светско Првенство во фудбал 1994 година, каде што не успеа да победат на ниту еден натпревар.
За време на церемонијата на отворањето на турнирот, бил прикажан брод - кој ги симболизира португалските откритија и патувањата на португалските истражувачи - како и едрење преку морето, при што се претворил во знамињата на сите земји натпреварувачи. На завршната церемонија, португалско-канадската пејачка Нели Фуртадо ја изведе песната"Форца".
Даниел Харамиљо

Даниел Александер Харамиљо Диес (|Daniel Alexander Jaramillo Diaz; р. ) — колумбиски професионален друмски велосипедист, кој моментално вози за професионалната континентална екипа .
1 Достигнувања
;2010
: 7. Краен пласман Вуелта а Гватемала
;2011
: 2. Панамериканско хронометарско првенство под 23 години
;2012
: 3. Краен пласман Вуелта Мексико
;2013
: 3. Национално друмско првенство под 23 години
;2014
: 5. Краен пласман Трка Џила
::1. Етапа 1
::1. Етапа 5
: 5. Меѓународно првенство Филаделфија
: 9. Класик Округ Бакс
;2015
: 2. Национално друмско првенство
: 2. Краен пласман Трка Џила
::1. Пласман за млад возач
: 5. Меѓународно првенство Филаделфија
: 8. Краен пласман Тур де Сан Луис
;2016
: 1. Етапа 5 Трка околу Јапоанија
: 2. Краен пласман Тур де Лангкави
: 5. Краен пласман Трка Џила
::1. Планински пласман
::1. Етапа 5
;2017
: 1. Планински пласман Трка околу Калифорнија
: 4. Краен пласман Тур де Лангкави
Стари Град (Сараево)

Стари Град (босански, српски, хрватски: ''Stari Grad'') е општина во Сараево. Тоа е од најстарите и историски многу важен дел од Сараево. Во неговото срце е на Башчаршија, старата сектор на пазарот на градот, каде што градот бил основан од страна на Иса бег Исаковиќ во 15 век.
Ворскла

Ворскла — притока на Днепар која тече низ територијата на Русија и Украина. Реката е долга 464 километри и има хидрографски басен од 14,700 квадратни километри. Ворскла минува низ градовите Полтава, Охтирка, и Кобелјаки. Во реката има 50 различни видови риба, а во шумите на бреговите од реката живеат лисици, зајаци, диви свињи, и птици како диви патки, фазани, и еребици.
1 Галерија
Роберто Савијано

Роберто Савиано (италијански: ''Roberto Saviano'', Неапол, 22 септември 1979) е италијански новинар, писател и есеист. Тој е автор на меѓународни бестселери Гомор и ZeroZeroZero. Тој е творец на ТВ серија Гомора.
Во неговите дела вклучувајќи статии и неговата книга Гомора (неговиот дебитантски роман што го донесе слава), тој го користи литература и истражувачко новинарство да се каже на економската реалност на територијата и бизнис на синдикатот на криминал Camorra и на организираниот криминал воопшто. По првите смртни закани на 2006 година од страна на кланот Casalese, картел на Camorra, која ја осуди во неговото разоткривање и на Пјаца Касал ди Принсипе за време на демонстрациите во одбрана на законитоста, Роберто Савијано е под строг протокол безбедност. Од 13 октомври, 2006 година, тој живее под полициска заштита.
Ијан Босвел

Ијан Босвел (|Ian Boswell; р. ) — поранешен американски професионален друмски велосипедист и сегашен велосипедист на чакал, кој настапувал на трки на чакал за екипата Ваху Фронтиерс. Претходно, Босвел настапувал како друмски велосипедист во периодот 2010-2019 за екипите (2010), (2011–2012), (2012), (2013–2017) и (2018–2019).
1 Кариера
Како помал тренирал и кошарка, американски фудбал крос-кантри скијање и трчање. Моментално престојува во Пичам, Вермонт.
Бил именуван во почетниот состав за Вуелта а Еспања 2015 и за Џиро д’Италија 2016. Во јули 2018 година бил именуван во почетниот состав за Тур де Франс 2018.
Ја освоил трката Анбаунд Гравел 200 во 2021 година, победувајќи го поранешниот друмски велосипедист Лауренс тен Дам на целта.
2 Достигнувања
;2006
: 3. Национално младинско друмско првенство
;2008
: 2. Национално јуниорско хронометарско првенство
: 4. Краен пласман Тур де л’Абитиби
;2010
: 1. Невада Сити Класик
: 3. Краен пласман Трка околу Јута
::1. Пласман за млад возач
;2011
: 1. Невада Сити Класик
: 5. Краен пласман Велосипедски класик Каскад
;2012
: 1. Етапа 5 Трка Џила
: 2. Лиеж-Бастоњ-Лиеж под 23 години
: 5. Краен пласман Трка околу Јута
: 5. Краен пласман Тур де л’Авенир
: 5. Гран Премио Палио дел Речото
: 6. Трофео Алсиде Дегаспери
;2014
: 9. Краен пласман Рут ди Сид
;2015
: 7. Краен пласман Трка околу Калифорнија
: 9. Трофео Андрат-Мирадор д’Ес Коломер
: 10. Краен пласман Тур де Лангкави
;2016
: 1. Етапа 1 (ТТТ) Вуелта а Еспања
;2017
: 5. Краен пласман Трка околу Калифорнија
: 6. Краен пласман Сетимана Интернационале ди Копи е Бартали
: 8. Трофео Поленка-Порт де Андрат
;2021
: 1. Анбаунд Гравел 200
;2022
: 3. Анбаунд Гравел 200
2.1 Распоред на резултатите на големите трки
Голема трка, 2015, 2016, 2017, 2018
Џиро, —, 71, —, —
Тур, —, —, —, 79
Вуелта, 71, 80, —, 126
— = не учествувал; СО = се откажал